Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 4 Pv 219/13/1103	Bratislava III, 15.10.2013
EEČ : 2-10-180-2013

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: údržbár
v presne nezistenom čase dňa 15.01.2013 na ul. XXXXX v Bratislave v pozícii obchodného zástupcu spoločnosti XXXXX s.r.o. si ponechal finančné prostriedky pochádzajúce z výberov od viacerých klientov spoločnosti XXXXX s.r.o., ktoré poškodenej spoločnosti neodviedol, pričom v zmysle bodu 3.9 Zmluvy o obchodnom zastúpení uzatvorenej podľa § 652 a nasl. Obchodného zákonníka medzi ním a poškodeným spol. XXXXX s.r.o. bol povinný tieto finančné prostriedky odovzdať na bankový účet spoločnosti, čo nespravil, peniaze si ponechal a použil pre vlastnú potrebu, čím poškodenej spoločnosti Privident Financial s.r.o., so sídlom XXXXX, XXXXX XXXXX spôsobil škodu vo výške 5 544,98,-EUR, 

Podľa §216 odsek 2 Trestného poriadku je určená obvinenému skúšobná doba v trvaní 48 mesiacov.
Podľa § 216 odsek 3 Trestného poriadku

Podľa § 216 odsek 4 Trestného poriadku je určené obvinenému v skúšobnej dobe nasledujúce obmedzenie: 
	§216 odsek 4
Odôvodnenie:
Vyšetrovateľ OR PZ XXXXX III, odboru kriminálnej polície, oddelenia ekonomickej kriminality viedol pod sp. zn. ORP-352/OEK-B3-2013 trestné stíhanie proti obvinenému XXXXX pre prečin sprenevery podľa § 213 ods. 1, ods. 2 písm. a) Trestného zákona na vyššie uvedenom skutkovom základe.

Po skončení vyšetrovania predložil vyšetrovateľ PZ spis tunajšej prokuratúre s návrhom na podmienečné zastavenie trestného stíhania.
Dôkladným preskúmaním kompletného na vec sa vzťahujúceho spisového materiálu, som zistila, že v uvedenom prípade sú splnené všetky podmienky pre navrhovaný postup podľa §216 a nasl. Tr. poriadku.

Obvinený je stíhaný pre prečin sprenevery podľa § 213 ods. 1, ods. 2 písm. a) Trestného zákona, za ktorý zákon stanovuje trest odňatia slobody na jeden rok až päť rokov, teda je naplnená podmienka uvedená v 1. vete ods. 1 ust. § 216 Tr. poriadku, že musí ísť o konanie o prečine, na ktorý zákon stanovuje trest odňatia slobody, ktorého horná hranica neprevyšuje 5 rokov.

Obvinený XXXXX bol pred samotným výsluchom poučený vyšetrovateľom PZ o možnosti podmienečného zastavenia trestného stíhania podľa § 216 Tr. poriadku, pričom obvinený s takýmto postupom súhlasil, čím je splnená aj zákonná podmienka v 2.vete ods. 1 § 216 Tr. poriadku a to, že trestné stíhanie sa môže podmienečne zastaviť iba so súhlasom obvineného.

Obvinený sa ku skutku, ktorý sa mu kladie za vinu v plnej miere priznáva. Svojho konania ľutuje, a so spol. XXXXX s.r.o. sa dohodol, že škodu vo výške 5544,98,-EUR im v plnej výške nahradí, a to v mesačných splátkach po 100,-EUR. Doposiaľ obvinený uhradil  sumu spolu 500,-EUR.

Priznanie obvineného XXXXX potvrdzuje aj svedecká výpoveď poškodeného XXXXX- splnomocneného zástupcu spol. XXXXX s.r.o., potvrdenia z Poštovej banky a.s. o vklade 100,-EUR na účet poškodeného za mesiace máj – september 2013 spolu vo výške 500,-EUR, a dosiaľ zadovážené dôkazy preukazujú, že priznanie a vyhlásenie obvineného bolo vykonané slobodne, vážne a zrozumiteľne.
Z výpovede svedka – poškodeného XXXXX je zrejmé, že obv. doposiaľ uhradil sumu vo výške 500,-EUR. 

Podľa § 213 ods. 1, ods. 2 písm. a) Trestného zákona, kto si prisvojí cudziu vec, ktorá mu bola zverená a spôsobí tak na cudzom majetku väčšiu škodu potrestá sa odňatím slobody na jeden rok až päť rokov.

Podľa § 216 ods. 1, ods. 2, ods. 3, ods. 4 Tr. poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
V uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.
Obvinenému, ktorý uzatvoril s poškodeným dohodu o náhrade škody, sa v uznesení o podmienečnom zastavení trestného stíhania uloží, aby škodu v priebehu skúšobnej doby uhradil.
Obvinenému možno tiež podľa odseku 2 uložiť, aby v skúšobnej dobe dodržiaval primerané obmedzenia smerujúce k tomu, aby viedol riadny život alebo aby sa zdržal činnosti, ktorá viedla k spáchaniu prečinu.
V zmysle § 10 ods. 1 Trestného zákona, prečin je trestný čin spáchaný z nedbanlivosti  alebo  úmyselný trestný čin, za ktorý tento zákon v osobitnej časti ustanovuje trest odňatia slobody s hornou hranicou trestnej sadzby neprevyšujúcou päť rokov.
Podľa § 51 ods. 3 písm. b) Trestného zákona, obmedzenie spočíva najmä v zákaze požívania alkoholických nápojov a iných návykových látok.
    
Po vyhodnotení všetkých zadovážených dôkazov jednotlivo i v súhrne považujem za dostatočne preukázané, že konanie obvineného XXXXX napĺňa všetky zákonné znaky prečinu sprenevery podľa §213 ods. 1, ods. 2 písm. a) Trestného zákona.

Nakoľko však v osobe obvineného XXXXX ide o doteraz súdne netrestanú osobu, možno v zmysle zákona, s prihliadnutím na jeho doterajší život i okolnosti prípadu dôvodne považovať rozhodnutie podmienečne zastaviť trestné stíhanie za dostačujúce.
Konaním obvineného bola spôsobená  škoda vo výške 5544,98,-EUR, ktorú je ochotný uhradiť, pričom doposiaľ podľa dohodnutého splátkového kalendára uhradil poškodenému sumu 500,-EUR a samo trestné stíhanie  obvineného   v   danom prípade možno považovať za dostačujúce z hľadiska dosiahnutia účelu, ktorý  sa inak sleduje prejednaním veci pred súdom a príp. uložením trestu. Obvinený si dostatočne uvedomil protiprávnosť svojho konania, ktoré oľutoval. 

Podľa § 216 ods. 2 Tr. poriadku som obvinenému XXXXX určila skúšobnú dobu vo výmere 4 /štyri/ roky. Skúšobná doba sa začína právoplatnosťou uznesenia o podmienečnom zastavení trestného stíhania. Počas skúšobnej doby je obvinený povinný uhradiť poškodenej spoločnosti XXXXX s.r.o. celú výšku spôsobenej škody 5544,98,-EUR.
Primerané obmedzenie spočívajúce v zákaze požívania alkoholických nápojov som obvinenému uložila, nakoľko ten bol u menovaného zjavne primárnym spúšťačom jeho protispoločenského konania.	

Bude povinnosťou obvineného, aby počas skúšobnej doby viedol riadny život, najmä aby sa nedopustil žiadneho protiprávneho konania, uhradil v plnej výške spôsobenú škodu a nepožíval alkoholické nápoje. V prípade splnenia týchto podmienok bude rozhodnuté o jeho osvedčení v skúšobnej dobe podmienečného zastavenia trestného stíhania. V opačnom prípade prokurátor rozhodne, a to prípadne aj počas skúšobnej doby, že sa v trestnom stíhaní pokračuje.
       	
Na základe vyššie uvedených dôvodov som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Jančová
prokurátorka